Using BCG vaccine and probiotics to strengthen the immune system in the elderly
Independent Research Fund Denmark
Syddansk Universitet (University of Southern Denmark)
Vi oplever en demografisk revolution; antallet af ældre stiger dramatisk på grund af fremskridt i den gennemsnitlig forventet levetid. Et af de mest velkendte konsekvenser af aldring er et fald i immunfunktionen, såkaldt ”Immunosenescence”. Da infektioner ofte forværrer eksisterende sundhedsproblemer hos ældre, er forebyggelse af infektion særdeles vigtig. Vaccination er den mest effektive forebyggelse af infektioner, men på grund af immunosenescense falder vaccinernes effektivitet med stigende alder. Således er nye strategier, der kan tage højde for aldersrelaterede ændringer i immunitet, nødvendige for at beskytte denne ekspanderende befolkning. Vi ønsker at udforske to billige og sikre interventioner til at øge immunresponset på vacciner og forbedre den generelle modstand mod infektioner hos ældre 1) Bacille Calmette-Guérin (BCG) vaccine, oprindeligt udviklet mod tuberkulose, og 2) Probiotika. Projektet bygger på et vellykket partnerskab mellem to forskere inden for epidemiologi og immunologi. Vi vil gennemføre to randomiserede kliniske forsøg hos ældre danskere, et sonderende studie A) blandt 375 ældre, der tester 5 forskellige interventioner for deres virkning på immunresponset mod sæsoninfluenzavaccine og et større forsøg B) blandt 1900 ældre, med fokus på at sænke den generelle sygelighed, med den mest lovende intervention fra studie A. Studierne vil blive gennemført i samarbejde med Odense kommune, i deres 14 ældrehuse.
Research Projects (Max 10 MDKK) / DFF-Forskningsprojekt2 / grant